\*P/2024315\*

KLASA: 402-07/20-01/1218

URBROJ: 538-08-1/263-20-3

**MINISTARSTVO REGIONALNOGA RAZVOJA I FONDOVA EUROPSKE UNIJE**

**objavljuje**

**POZIV ZA ISKAZ INTERESA**

**za financiranje projekata**

**prema**

**PROGRAMU PODRŠKE BRDSKO-PLANINSKIM PODRUČJIMA**

Ministarstvo regionalnoga razvoja i fondova Europske unije (u nastavku teksta: Ministarstvo) je u skladu sa Zakonom o brdsko-planinskim područjima (Narodne novine, broj 118/18) nositelj upravljanja razvojem brdsko-planinskih područja. Cilj upravljanja razvojem brdsko-planinskih područja je pridonijeti njihovom gospodarskom i svekolikom razvoju, osigurati pretpostavke za jačanje konkurentnosti i ostvarenje vlastitih razvojnih potencijala te potaknuti aktivaciju svih dionika na zajedničkom radu za dobrobit brdsko-planinskih područja i njihov gospodarski oporavak što je preduvjet za sprečavanje iseljavanja stanovništva, smanjenje negativnog demografskog trenda i održivi razvoj.

Svrha Poziva je potaknuti jedinice lokalne samouprave sa statusom brdsko-planinskih područja i jedinice područne (regionalne) samouprave koje provode projekte na području jedinice lokalne samouprave sa statusom brdsko-planinskih područja da dostave svoje zahtjeve za financiranje infrastrukturnih projekata, u cilju poticanja razvoja brdsko-planinskih područja te ublažavanja posljedica otežanih geomorfoloških i klimatskih karakteristika tih područja.

Zahtjevi za dodjelu sredstava podnose se u skladu sa Smjernicama za podnositelje zahtjeva koje su sastavni dio ovog Poziva.

Svaki podnositelj zahtjeva može podnijeti **jedan zahtjev** za financiranje projekata.

**Zahtjev se šalje u zatvorenoj omotnici koja na vanjskoj strani mora sadržavati puni naziv i adresu podnositelja zahtjeva, preporučenom pošiljkom ili dostavom u pisarnicu Ministarstva, obvezno uz naznaku: POZIV ZA ISKAZ INTERESA za financiranje projekata prema „Programu podrške brdsko-planinskim područjima“- NE OTVARATI, na adresu:**

**Ministarstvo regionalnoga razvoja i fondova Europske unije**

**UPRAVA ZA POTPOMOGNUTA PODRUČJA**

**Miramarska cesta 22, 10000 Zagreb**

**Podnositelji podnose zahtjev za financiranje najranije od 15. prosinca 2020. godine do najkasnije 15. siječnja 2021. godine.**

Valjanim zahtjevima smatrat će se zahtjevi dostavljani u pisarnicu Ministarstva do 16:00 sati 15. siječnja 2021. godine, odnosno preporučene pošiljke s poštanskim štambiljem zaključno s navedenim datumom.

Za sva dodatna pitanja i informacije osobe za kontakt u Ministarstvu su:

-Silvana Crnjac, tel: 01/6470380, e-mail: [silvana.crnjac@mrrfeu.hr](mailto:silvana.crnjac@mrrfeu.hr)

-Snježana Cesarec, tel: 01/6438 215, e-mail: [snjezana.cesarec@mrrfeu.hr](mailto:snjezana.cesarec@mrrfeu.hr)

Poziv za iskaz interesa s prilozima (Dodatak A, Dodatak B, Dodatak C, Kriteriji bodovanja projektnih prijedloga), Program i Smjernice za podnositelje zahtjeva dostupni su na službenoj mrežnoj stranici Ministarstva regionalnoga razvoja i fondova Europske unije: [www.razvoj.gov.hr](http://www.razvoj.gov.hr) pod nazivom **POZIV ZA ISKAZ INTERESA za financiranje projekata prema „Programu podrške brdsko-planinskim područjima“.**